Xosé Manuel González Reboredo

**Xosé Manuel González Reboredo**, nado en Lugo o 12 de outubro de 1946, é un antropólogo galego. Influído por Fermín Bouza-Brey, especializouse en prehistoria e etnografía galegas.

## Traxectoria
Licenciouse en Filosofía e Letras (especialidade de Historia) pola Universidade de Santiago de Compostela en 1968, coa cualificación de Premio Extraordinario. Na USC foi profesor de prehistoria e etnoloxía entre 1968 e 1970 e encargado da cátedra na Escola de Maxisterio de Lugo, doutorándose en 1974 na mesma universidade. Catedrático de bacharelato (1980), foi profesor do Instituto Rosalía de Castro e de ciclo superior de Técnicos de Información Turística. Presidiu o Clube Nacionalista Alén Nós.

É colaborador e membro do padroado do Museo do Pobo Galego e responsable da Sección de Etnografía Material (cultura agraria) dende a súa fundación ata 1989 e membro da xunta reitora de 1987 a 1990, e membro da sección de Antropoloxía Cultural do Consello da Cultura Galega, e dirixiu a sección de Etnografía e Folclore do Instituto de Estudos Galegos Padre Sarmiento de 1976 a 2001, do que tamén foi secretario e bibliotecario. Membro do Consello Editorial do Proxecto Galicia e coordinador dos volumes de Antropoloxía Cultural de Hércules de Edicións. Colaborou coas publicacións *Anuario de Historia de la Antropología Española* (Barcelona), *Antropológicas* (Universidade Fernando Pessoa, Porto), *Cuadernos de Estudios Gallegos* e *Guía dos Libros Novos* (Santiago de Compostela).

Membro das comisións técnicas de Etnografía e de Valoración de BICs da consellería de Cultura da Xunta de Galicia, da comisión de cultura da Deputación de Lugo e do padroado da Fundación Antonio Fraguas.

Participou en varias escavacións arqueolóxicas, como a do Buriz (Guitiriz), codirixida con Fermín Bouza-Brey e Carlos García Martínez.
Correspondente da Real Academia Galega dende 1972 e membro da xunta directiva da Sociedad Económica de Amigos del País de Santiago.

## Obra
Fixo traballos etnográficos de campo en Galicia e León. Foi coordinador de seis simposios organizados polo Consello da Cultura Galega e presidente do III Congreso de Historia da Antropoloxía e Antropoloxía Aplicada. (Pontevedra, 1996). Ten máis dun cento de artigos e relatorios publicados en Galicia, España e outros países e varios libros, entre os que destacan:

### En galego
[miniatura|175px|*Lendas Galegas de Tradición Oral*, [Biblioteca Básica da Cultura Galega|BBdCG.]]
* *Lendas Galegas de Tradición Oral*, Biblioteca Básica da Cultura Galega, 1983. Foi traducida ao castelán.
* *A festa de San Xoán*, Ir Indo, 1989, ISBN 84-7680-015-0.
* *Guía de festas populares de Galicia*, Guías Galaxia, 1997. ISBN 84-8288-130-2.
* *Sociedade e tecnoloxía tradicionais do val de Ancares*, con Clodio González Pérez, 1996.
* *Medicina popular e antropoloxía da saúde. Actas do Simposio internacional en homenaxe rendida a D. Antonio Fraguas* (coordinador), 1997.
* *Nos lindeiros da galeguidade. Estudio antropolóxico do val de Fornela (etnohistoria, etnomusicoloxía, etnografía)*, con Luís Costa e Clodio González, CCG, 2002, ISBN 84-95415-56-9.
* *Vida e obra de Xaquín Lorenzo*, Galaxia, 2004. ISBN 84-8288-663-0.
* *Os santos titulares de parroquia en Galiza*, Sotelo Blanco Edicións, 2012, ISBN 9788478246267

### En castelán
**El folklore en las castros gallegos*, USC, 1971.
**Entroido: aproximación a la fiesta del carnaval en Galicia*, con X. R. Mariño Ferro, Deputación da Coruña, 1987. ISBN 84-505-5520-5.
**Antropología y Etnografía de las proximidades de la Sierra de los Ancares*, con Joaquín Rodríguez Campos e Clodio González Pérez, Deputación de Lugo, 1990-91, ISBN 84-86824-70-2.
**La invención del Estado-nación, reflexión (in-)útil para una justificación de las ideas vulgares, y no tan vulgares, sobre la nación*, 2001, ISBN 84-88413-72-6.

## Premios
* Gañou o premio *Vicente Risco de Ciencias Sociais* no 2012, por *Os santos titulares de parroquia en Galiza. Pasado, presente e perspectivas de futuro*.
* Premio da Cultura Galega 2024.

## Notas 
## Véxase tamén 
### Bibliografía 
* 
* 
* 
*